Міджінародный рух Червеного Хреста і Червеного Півмісяця

Міджінародный рух Червеного Хреста і Червеного Півмісяця (скорочоване на Червеный Хрест) є гуманітарный рух в подобі міджінародной незысковой орґанізації. Занимать ся забеспечованём гуманітарной помочі і лїкарьской старостливости в областях, де треба (природны катастрофы, войновы конфлікты, бой з бідов ітд.). Ёго моттом є „the power of humanity“ (сила людьскости). Червеный Хрест є дїленый до народный частей; вшыткого дїять в 185 штатах світа з головнов резіденціов во швайчарьскій Женеві. Червеный Хрест пробує решпектовати ай реліґійны роздїлы світа, і прото взникнув про мослимскый світ ёго варіант, котрый ся зове Червеный Півмісяць і має єднаке посланя і цїлї як матерьска орґанізація.